BOVARY-WEB	Aguest escarni deth prumèr des sacraments anugèc ath prèire Bournissien; eth vielh Bovary responec damb ua cita dera Guèrra des dius; eth capelhan se lheuèc pr’amor d’anar-se’n; es senhores li supliquèren que se demorèsse; Homais s’interpausèc; fin finau, entre toti artenheren qu’eth gleisèr se tornesse a sèir, causa que hec sense rancura, e acabèc de beuer-se tranquillament eth cafè e era tassa ja miei ueda.